**คู่มือสำหรับประชาชน: การนำเรือสำราญและกีฬาเข้ามาในราชอาณาจักรเป็นการชั่วคราว**

แก้ไขล่าสุด 06/2566

**หน่วยงานที่ให้บริการ: กรมศุลกากร กระทรวงการคลัง**

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

 “เรือสำราญและกีฬา หมายความว่า เรือที่ใช้สำหรับหาความสำราญหรือเรือที่ใช้เพื่อการเล่นกีฬาโดยเฉพาะ และไม่ได้ใช้เพื่อการค้า เว้นแต่ที่ได้รับอนุญาตตามกฎหมายว่าด้วยเรือไทย”

**การรายงานเรือเข้า หรือการรายงานเรือออก**

ภายใต้บังคับมาตรา 64 และมาตรา 65 แห่งพระราชบัญญัติศุลกากร พ.ศ. 2560 เรือสำราญและกีฬาที่นำเข้ามาเป็นการชั่วคราวนั้น นายเรือจะต้องมารายงานเรือเข้าเช่นเดี่ยวกับเรือทั้งหลายที่มาจากต่างประเทศภายใน 24 ชั่วโมง นับแต่เมื่อเรือมาถึงท่า พร้อมกับต้องทำรายงานอันถูกต้องตามแบบรายงานเรือเข้า (Ships Inwards Report) (แบบที่ 372) ที่กำหนดไว้และแสดงใบทะเบียนเรือเพื่อตรวจด้วย

พิธีการศุลกากรขาเข้า

 การนำเรือสำราญและกีฬาเข้ามาในราชอาณาจักรชั่วคราว ตามประเภท 3 (ค) ภาค 4 แห่งพระราชกำหนดพิกัดอัตราศุลกากร พ.ศ. 2530 ด้วย “ระบบยานพาหนะผ่านแดน” ให้ถือปฏิบัติดังนี้

1. ผู้นำของเข้าจะต้องส่งข้อมูล หรือยื่นเอกสารรายงานเรือเข้า (Ships Inwards Report) (แบบที่ 372) ต่อพนักงานศุลกากร พร้อมเอกสารหลักฐานที่เกี่ยวข้อง ดังนี้
2. ทะเบียนเรือ (Registration Certificate) พร้อมสำเนา 1 ฉบับ
3. หนังสือเดินทาง (Passport) พร้อมสำเนา 1 ฉบับ
4. เอกสารอื่น ๆ เช่น ต้นฉบับใบปล่อยเรือท่าสุดท้าย (Port Clearance) ภาพถ่ายของเรือที่ปรากฎชื่อเรือ (ภาพสี) เป็นต้น

กรณีเจ้าของเรือมิได้เป็นผู้นำของเข้ามาด้วยตนเอง จะต้องมีหนังสือมอบอำนาจจากเจ้าของเรือให้ผู้ใดผู้หนึ่งที่เดินทางมาพร้อมกับเรือเป็นผู้รับผิดชอบในการนำเรือเข้ามาเป็นการชั่วคราว

1. เมื่อพนักงานศุลกากรตรวจสอบสิทธิของผู้นำของเข้า ตามหลักเกณฑ์และเงื่อนไขของประเภท 3(ค) ภาค 4 แห่งพระราชกำหนดพิกัดอัตราศุลกากร พ.ศ. 2530 ถูกต้องครบถ้วนแล้ว จะบันทึกข้อมูลลงใน “ระบบยานพาหนะผ่านแดน” และออกเลขที่ใบขนสินค้าพิเศษ

พนักงานศุลกากรจะจัดพิมพ์ใบขนสินค้าพิเศษพร้อมสำเนาคู่ฉบับจากระบบคอมพิวเตอร์กรมศุลกากร และประทับข้อความไว้ด้านหลังทั้งต้นฉบับและสำเนาคู่ฉบับว่า

|  |
| --- |
| For the owner คำเตือนการไม่นำเรือกลับออกไป ผู้นำของเข้าต้องชดใช้เงินตามสัญญาประกันที่ให้ไว้ และอาจถูกดำเนินคดีฐานหลีกเลี่ยงการชำระค่าภาษีอากรและ/หรือหลีกเลี่ยงข้อจำกัดของกฎหมายอันมีโทษปรับหรือจำคุก หรือทั้งจำทั้งปรับตามกฎหมายศุลกากรอีกด้วย WARNINGUpon the importer’s failure to re-export the boat, payment of compensation according to the contact of surety ship shall be effects, and the importer shall simultaneously become liable to either a fine or an imprisonment or both for violation of Thai Customs Lawsลงชื่อ......................................ผู้ทำสัญญา (Promisor’s Signature) |

 ให้ผู้นำเข้าลงลายมือชื่อรับทราบทั้งต้นฉบับใบขนสินค้าพิเศษและสำเนาคู่ฉบับ และรับมอบต้นฉบับใบขนสินค้าพิเศษนั้นไว้เป็นหลักฐานในการปฏิบัติพิธีการ ส่วนสำเนาคู่ฉบับพร้อมเอกสารประกอบ พนักงานศุลกากรจะจัดเก็บไว้เป็นหลักฐานเพื่อควบคุมและติดตามต่อไป

**การต่ออายุสัญญาประกันเรือสำราญและกีฬาที่นำเข้าชั่วคราว**

การกำหนดระยะเวลาในสัญญาประกันและการต่ออายุสัญญาประกัน

 การทำสัญญาประกันให้กำหนดระยะเวลาเท่าที่จำเป็นแก่กรณี โดยไม่เกิน 6 เดือนนับแต่วันที่นำเข้า

เว้นแต่ กรณีที่เจ้าของเรือหรือผู้เดินทางมาพร้อมกับเรือที่ได้รับมอบอำนาจจากเจ้าของเรือสามารถอยู่ เกินกำหนด 6 เดือนนับแต่วันนำเข้า และประสงค์จะขอขยายระยะเวลาการนำเรือเข้ามาเป็นการชั่วคราว จะต้องยื่นคำร้องต่อสำนักงานศุลกากรหรือด่านศุลกากรที่เรือจอดอยู่ในเขตพื้นที่รับผิดชอบ ขอขยายระยะเวลาการนำเรือเข้ามาชั่วคราวและขอต่ออายุสัญญาประกัน ซึ่งจะต้องแสดงเหตุผลความจำเป็นโดยให้ยื่นก่อนวันพ้นกำหนดสัญญาประกัน การขอขยายระยะเวลาดังกล่าวต้องไม่เกิน 2 ปี 6 เดือน นับแต่วันนำเข้า

 หากมีเหตุสมควรจะขยายกำหนดระยะเวลาการนำเรือเข้ามาเป็นการชั่วคราวและขอต่ออายุสัญญาประกันออกไปอีกตามความจำเป็นแก่กรณีก็ได้

 เอกสารที่ใช้ประกอบการพิจารณาขอขยายกำหนดระยะเวลาการนำเรือเข้ามาเป็นการชั่วคราวและ ขอต่ออายุสัญญาประกัน มีดังนี้

1. คำร้องขอต่ออายุสัญญาประกัน
2. ต้นฉบับใบขนสินค้าพิเศษ
3. สำเนาทะเบียนเรือ
4. สำเนาหนังสือเดินทางพร้อมหน้าที่มีการประทับตราเดินทางเข้า-ออก
5. กรณีเจ้าของเรือมิใช่ผู้นำของเข้ามาด้วยตนเอง จะต้องมีหนังสือมอบอำนาจจากเจ้าของเรือพร้อมแสดงบัตรประชาชน หรือหนังสือเดินทางของผู้มอบอำนาจและผู้รับมอบอำนาจลงลายมือชื่อรับรองสำเนาถูกต้อง
6. เอกสารอื่น ๆ เช่น หนังสือรับรองการซ่อมเรือ หรือหนังสือรับรองการจอดเรือจากมารีน่า หรือแผนที่แสดงพิกัดตำแหน่งที่จอดเรือ กรณีไม่ได้จอดอยู่ตามมารีน่า ต่าง ๆ เป็นต้น

**การนำเรือสำราญและกีฬาออกนอกราชอาณาจักร**

ภายใต้บังคับมาตรา 70 และมาตรา 71 แห่งพระราชบัญญัติศุลกากร พ.ศ. 2560 เรือสำราญและกีฬาที่ประสงค์จะส่งกลับออกไป นายเรือต้องไปรายงานต่อพนักงานศุลกากร และจะต้องยื่นใบสำแดงรายการ เรือออก (Declaration for Ships Outwards) (แบบที่ 373) และขอรับใบปล่อยเรือ (Clearance Outwards) (แบบที่ 378) ที่กำหนดไว้

พิธีการศุลกากรขาออก

1. ผู้นำของเข้าที่มีความประสงค์จะนำเรือที่นำเข้ามาเป็นการชั่วคราวส่งกลับออกไป จะต้องยื่นใบสำแดงรายการเรืออก (Declaration for Ships Outwards) (แบบที่ 373) ต่อพนักงานศุลกากร พร้อมเอกสารที่เกี่ยวข้อง ดังต่อไปนี้
2. ต้นฉบับใบขนสินค้าพิเศษ (Simplified Customs Declaration Form) ฉบับเดิม
3. หนังสือเดินทาง (Passport)
4. เอกสารอื่น ๆ (ถ้ามี)

กรณีเจ้าของเรือมิได้เป็นผู้นำออกด้วยตนเอง จะต้องมีหนังสือมอบอำนาจจากเจ้าของเรือให้ผู้ใดผู้หนึ่งเป็นผู้รับผิดชอบในการนำเรือออก

1. เมื่อพนักงานศุลกากรตรวจปล่อยเรือที่ประสงค์จะส่งกลับออกไปเรียบร้อยแล้วจะบันทึกการตัดบัญชี การนำเข้าชั่วคราว ตามประเภท 3 (ค) ภาค 4 แห่งพระราชกำหนดพิกัดอัตราศุลกากร พ.ศ. 2530 ใน “ระบบยานพาหนะผ่านแดน” พร้อมทั้งจัดเก็บใบขนสินค้าพิเศษไว้

**ช่องทางการให้บริการ**

|  |  |
| --- | --- |
| **สถานที่ให้บริการ***Thailand Transport Application : https://tta.customs.go.th/TTA/เว็บไซต์และช่องทางออนไลน์* | ระยะเวลาเปิดให้บริการ เปิดให้บริการตลอด 24 ชั่วโมง |
| **สถานที่ให้บริการ**กรมศุลกากร เลขที่ 1 ถนนสุนทรโกษา เขตคลองเตยกรุงเทพฯ 10110/ติดต่อด้วยตนเอง ณ หน่วยงาน | ระยะเวลาเปิดให้บริการ เปิดให้บริการวันจันทร์ ถึง วันศุกร์ (ยกเว้นวันหยุดที่ทางราชการกําหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**สํานักงานศุลกากร หรือด่านศุลกากรที่ให้บริการ ติดต่อด้วยตนเอง ณ หน่วยงาน | ระยะเวลาเปิดให้บริการ เปิดให้บริการวัน ทุกวัน (ไม่เว้นวันหยุดราชการ) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ
พิธีการศุลกากรขาเข้า**

**ระยะเวลาในการดําเนินการรวม** : 84 นาที

|  |  |  |  |
| --- | --- | --- | --- |
| ลำดับ | ขั้นตอน | ระยะเวลา | ส่วนที่รับผิดชอบ |
| 1) | **การตรวจสอบเอกสาร**เจ้าหน้าที่ศุลกากรรับเอกสารรายงานเรือเข้าและตรวจสอบเอกสาร | 15 นาที | จุดรับคำขอของกรมศุลกากร |
| 2) | **การพิจารณา**เจ้าหน้าที่ศุลกากรพิจารณาดําเนินการ ตรวจสอบเรือ และข้อมูล ตามเอกสารที่ผู้นําของเข้าสําแดงหมายเหตุ: ไม่รวมระยะเวลาเดินทางไปยังสถานที่ที่จอดเรือ | 60 นาที | จุดรับคำขอของกรมศุลกากร |
| 3) | **การอนุญาต**- อนุญาตให้ผู้นําของเข้านำเรือสําราญและกีฬาเข้ามาในราชอาณาจักรได้- เจ้าหน้าที่ศุลกากรบันทึกข้อมูลลงในระบบยานพาหนะผ่านแดน และออกเลขที่ใบขนสินค้าพิเศษ- ผู้นำของเข้าจะได้รับต้นฉบับใบขนสินค้าพิเศษเพื่อเก็บไว้เป็นหลักฐานในการปฏิบัติพิธีการฯ ติดไว้กับเรือ  | 9 นาที | จุดรับคำขอของกรมศุลกากร |

**การขยายระยะเวลาสัญญาประกัน**

**ระยะเวลาในการดําเนินการรวม** : 150 นาที

|  |  |  |  |
| --- | --- | --- | --- |
| ลำดับ | ขั้นตอน | ระยะเวลา | ส่วนที่รับผิดชอบ |
| 1) | **การตรวจสอบเอกสาร**เจ้าหน้าที่ศุลกากรรับคำร้องขอขยายระยะเวลาสัญญาประกันและตรวจสอบเอกสาร | 30 นาที | จุดรับคำขอของกรมศุลกากร |
| 2) | **การพิจารณา**- เจ้าหน้าที่ศุลกากรพิจารณาดําเนินการ ตรวจสอบเรือ และข้อมูล ตามเอกสารที่ผู้ยื่นคำร้องสําแดงหมายเหตุ: ไม่รวมระยะเวลาเดินทางไปยังสถานที่ที่จอดเรือ- เจ้าหน้าที่ศุลกากรพิจารณาเสนอผู้มีอำนาจอนุญาตต่อไป | 90 นาที | จุดรับคำขอของกรมศุลกากร |
| 3) | **การอนุญาต**- อนุญาตให้ผู้นําของเข้าขยายระยะเวลาสัญญาประกัน- เจ้าหน้าที่ศุลกากรคืนต้นฉบับใบขนสินค้าพิเศษให้กับผู้นำของเข้าเพื่อนำไปเก็บไว้เป็นหลักฐานติดไว้กับเรือ | 30 นาที | จุดรับคำขอของกรมศุลกากร |

**พิธีการศุลกากรขาออก**

**ระยะเวลาในการดําเนินการรวม** : 84 นาที

|  |  |  |  |
| --- | --- | --- | --- |
| ลำดับ | ขั้นตอน | ระยะเวลา | ส่วนที่รับผิดชอบ |
| 1) | **การตรวจสอบเอกสาร**เจ้าหน้าที่ศุลกากรรับเอกสารรายงานเรือออกและตรวจสอบเอกสาร | 15 นาที | จุดรับคำขอของกรมศุลกากร |
| 2) | **การพิจารณา**เจ้าหน้าที่ศุลกากรพิจารณาดําเนินการ ตรวจสอบเรือ และข้อมูล ตามเอกสารที่ผู้ส่งออกสำแดงหมายเหตุ: ไม่รวมระยะเวลาเดินทางไปยังสถานที่ที่จอดเรือ | 60 นาที | จุดรับคำขอของกรมศุลกากร |
| 3) | **การพิจารณา**- อนุญาตให้ผู้นําของออกนำเรือสําราญและกีฬาออกจากราชอาณาจักรได้ - เจ้าหน้าที่ศุลกากรบันทึกการตัดบัญชีการนำเข้าชั่วคราวใน “ระบบยานพาหนะผ่านแดน” พร้อมทั้งจัดเก็บใบขนสินค้าพิเศษไว้- เจ้าหน้าที่ศุลกากรออกใบปล่อยเรือออก | 9 นาที | จุดรับคำขอของกรมศุลกากร |

**รายการเอกสาร หลักฐานประกอบ**

|  |  |  |
| --- | --- | --- |
| ลำดับ | ชื่อเอกสาร จํานวน และรายละเอียดเพิ่มเติม (ถ้ามี) | หน่วยงานภาครัฐผู้ออกเอกสาร |
| 1) | หนังสือเดินทางฉบับจริง 1 ฉบับสําเนา 0 ฉบับหมายเหตุ (เจ้าพนักงานศุลกากรจะถ่ายสําเนาเอกสารจากเอกสารฉบับ จริง โดยผู้ยื่นคำขอต้องรับรองสําเนาโดยการ ลงนามต่อหน้าเจ้าพนักงานศุลกากรเท่านั้น) | - |
| 2) | บัตรประจําตัวประชาชนฉบับจริง 1 ฉบับสําเนา 0 ฉบับหมายเหตุ (เจ้าพนักงานศุลกากรจะถ่ายสําเนาเอกสารจากเอกสารฉบับ จริง โดยผู้ยื่นคำขอต้องรับรองสําเนาโดยการ ลงนามต่อหน้าเจ้าพนักงาน ศุลกากรเท่านั้น) | กรมการปกครอง |
| 3) | หนังสือรับรองนิติบุคคลฉบับจริง 1 ฉบับสําเนา 0 ฉบับหมายเหตุ : ออกให้ไว้ไม่เกิน 6 เดือน นับแต่วันยื่นคําขอ เจ้าพนักงาน ศุลกากรจะถ่ายสําเนาเอกสารจากฉบับจริง โดยผู้ยื่นคําขอต้องรับรอง สําเนาโดยการเซ็นชื่อต่อหน้าเจ้าพนักงานศุลกากร พร้อมประทับตรานิติบุคคล (ถ้าต้องประทับตรานิติบุคคลตามที่กําหนดไว้ในหนังสือรับรองการจดทะเบียนนิติบุคคล) | กรมพัฒนาธุรกิจการค้า |
| 4) | แบบรายงานเรือเข้า (Ships Inwards Report) (แบบที่ 372)ฉบับจริง 1 ฉบับสําเนา 0 ฉบับ | กรมศุลกากร |
| 5) | ใบขนสินค้าพิเศษฉบับจริง 1 ฉบับสําเนา 0 ฉบับ | กรมศุลกากร |
| 6) | ทะเบียนเรือฉบับจริง 1 ฉบับสําเนา 1 ฉบับหมายเหตุ : ออกโดยหน่วยงานต่างประเทศที่ออกทะเบียนเรือ | - |
| 7) | ใบปล่อยเรือท่าสุดท้ายฉบับจริง 1 ฉบับสําเนา 0 ฉบับหมายเหตุ : ออกโดยหน่วยงานต่างประเทศที่ออกใบปล่อยเรือ | - |
| 8) | หนังสือมอบอํานาจฉบับจริง 1 ฉบับสําเนา 0 ฉบับหมายเหตุ : กรณีเจ้าของเรือ มิได้เป็นผู้นําของเข้ามาด้วยตนเอง จะต้องมีหนังสือมอบอานาจจากเจ้าของเรือพร้อมสําเนาบัตรประชาชนหรือหนังสือเดินทางของผู้มอบอํานาจและผู้รับมอบอํานาจ ลงลายมือชื่อรับรองสําเนาถูกต้อง | - |

|  |  |  |
| --- | --- | --- |
| ลำดับ | ชื่อเอกสาร จํานวน และรายละเอียดเพิ่มเติม (ถ้ามี) | หน่วยงานภาครัฐผู้ออกเอกสาร |
| 9) | คําร้องขอต่ออายุสัญญาประกันฉบับจริง 1 ฉบับสําเนา 0 ฉบับหมายเหตุ : ใช้ในกรณีต่ออายุสัญญาประกัน | - |
| 10) | หนังสือรับรองการจอดเรือหรือซ่อมแซมเรือ และสัญญาว่าจ้างการซ่อม หรือหนังสือรับรองรายการซ่อมและระยะเวลาแล้วเสร็จ พร้อมแนบรูปถ่ายสภาพเรือที่จะทําการซ่อมแซมฉบับจริง 1 ฉบับสําเนา 0 ฉบับหมายเหตุ : ใช้ในกรณีต่ออายุสัญญาประกัน | - |
| 11) | ใบสําแดงรายการเรือออก (Declaration for Ships Outwards) (แบบที่ 373)ฉบับจริง 1 ฉบับสําเนา 0 ฉบับหมายเหตุ : ใช้ในกรณีนำเรือออกนอกราชอาณาจักร | กรมศุลกากร |
| 12) | ใบปล่อยเรือออก (Clearance Outwards) (แบบที่ 378)ฉบับจริง 1 ฉบับสําเนา 0 ฉบับหมายเหตุ : ใช้ในกรณีนำเรือออกนอกราชอาณาจักร) | กรมศุลกากร |

**ค่าธรรมเนียม**

|  |  |  |
| --- | --- | --- |
| ล่าดับ | รายละเอียดค่าธรรมเนียม | ค่าธรรมเนียม (บาท / ร้อยละ) |
| 1) | **ค่าธรรมเนียมการขอรับบริการ ตามกฎกระทรวงกําหนด****ค่าธรรมเนียมและยกเว้นค่าธรรมเนียมตามกฎหมายว่าด้วย****ศุลกากร พ.ศ. 2560**(หมายเหตุ: (การนำเรือสําราญและกีฬาเข้ามาในราชอาณาจักรเป็นการ ชั่วคราว กรณีมาปฏิบัติพิธีการก่อนหรือหลังเวลาราชการ หรือใน วันหยุดราชการ เก็บค่าธรรมเนียมสําหรับพนักงานไปประจําการก่อนหรือ หลังเวลาราชการหรือในวันหยุดราชการ (ค่าทําการล่วงเวลา) ตาม พระราชบัญญัติศุลกากร พ.ศ. 2560 อัตราค่าธรรมเนียม ข้อ 1 (4) (ก) เปิดที่ท่าการพิเศษ รายละ 400 บาท ข้อ 1 (4) (ค) ตรวจปล่อยเรือ ใบขน ละ 200 บาท ข้อ 1 (4) (ง) ประจําการในศุลกสถานหรือสถานที่อื่น ราย ละ 200 บาทการนําเรือสําราญและกีฬาออกนอกราชอาณาจักร กรณีมาปฏิบัติพิธีการ ในเวลาราชการ เก็บค่าธรรมเนียมตามข้อ 1 (5) (ก) ใบปล่อยเรือขาออก ลำละ 200 บาท กรณีมาปฏิบัติพิธีการก่อนหรือหลังเวลาราชการ หรือใน วันหยุดราชการ เก็บค่าธรรมเนียมสําหรับพนักงานไปประจําการก่อนหรือ หลังเวลาราชการหรือในวันหยุดราชการ (ค่าทําการล่วงเวลา) ตาม พระราชบัญญัติศุลกากร พ.ศ. 2560 อัตราค่าธรรมเนียม ข้อ 1 (4) (ก) เปิดที่ท่าการพิเศษ รายละ 400 บาท ข้อ 1 (4) (ค) ตรวจปล่อยเรือ ใบขน ละ 200 บาท ข้อ 1 (4) (ง) ประจําการในศุลกสถานหรือสถานที่อื่น ราย ละ 200 บาท ข้อ 1 (5) (ก) ใบปล่อยเรือขาออก ล่าละ 200 บาท)) | ตามกฎกระทรวงกำหนด |

**ช่องทางการร้องเรียน แนะนําบริการ**

|  |  |
| --- | --- |
| **ลำดับ** | **ช่องทางการร้องเรียน / แนะนําบริการ** |
| 1) | กลุ่มคุ้มครองและส่งเสริมจริยธรรม กรมศุลกากรหมายเหตุ: - ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯโทรศัพท์สายด่วนศุลกากร 1332 ในวันและเวลาราชการโทรสาร หมายเลข 0 2667 6919- ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110จดหมายอิเล็กทรอนิกส์ (e-mail) ที่ ctc@customs.go.th |
| 2) | ศูนย์บริการประชาชน สํานักปลัดสํานักนายกรัฐมนตรีหมายเหตุ : เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300 |
| 3) | ศูนย์รับเรื่องร้องเรียนการทุจริตในภาครัฐหมายเหตุ : สํานักงานคณะกรรมการป้องกันและปราบปรามการทุจริตในภาครัฐ (สํานักงาน ป.ป.ท.)- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตําบลคลองเกลือ อําเภอปากเกร็ด จังหวัดนนทบุรี 11120- สายด่วน 1206 | โทรศัพท์ 0 2502 6670-80 ต่อ 1900, 1904-7 / โทรสาร 0 2502 6132www.pacc.go.th/ www.facebook.com/PACC.GO.THศูนย์รับเรื่องร้องเรียนสําหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc/Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

|  |  |
| --- | --- |
| **ล่าดับ** | **ชื่อแบบฟอร์ม** |
| 1)2) | แบบรายงานเรือเข้า (Ships Inwards Report) (แบบที่ 372) แนบท้ายประกาศกรมศุลกากร ที่ 29/2564แบบสำแดงรายการเรือออก (Declaration for Ships Outwards) แนบท้ายประกาศกรมศุลกากร ที่ 29/2564 |

 

 ระเบียบและเอกสารที่เกี่ยวข้อง